tomron87/hebrew-wikipedia-sentences-corpus huggingface dataset:
בעלת אישיות ואופי משלה, יכולת חשיבה ובחירה ויכולת גבוהה של קבלת החלטות והבנה של מורכבויות רגשיות ומוסריות.
בתחילת הספר היא המלווה והחברה הקרובה של אנדר וויגין.
אחרי שמירו עובר תאונה קשה שגורמת לו לנכות ג'יין מתחברת אליו והופכת לחברה ומלווה קרובה שלו.
דמויות שנוצרו בזמן המסע המהיר מהאור
פיטר ויגין : ג'ין מצליחה ליצור מסע חלל שהוא מהיר ממהירות האור.
במהלך הטיסה נוצרים שלושה יצורים חדשים, שהם העתקים, חלקיים או מלאים, של אנשים קיימים.
פיטר ויגין הוא אחד מהם.
הוא חלק מאנדרו שנוצר כהשלכה של הפחדים והכעסים שיש לאנדר על אחיו הבכור.
הוא אינו חווה את עצמו כיצור עצמאי.
פיטר ויגין שנוצר הוא תוצר החוויה הפנימית של אנדר מאחיו הבכור - חכם, ערמומי, אלים, אכזרי ושאפתן.
ולנטיין הצעירה: בת דמותה של ולנטיין ויגין, נוצרה באותה דרך ובאותו זמן כמו פיטר ויגין.
אנדר נשא בתוכו את דמותה של אחותו ובמהלך הטיסה קבלה הדמות חיים משלה.
ולנטיין הצעירה היא תוצר החוויה הפנימית של אנדר מאחותו, אותה מאוד אהב ואליה היה קשור - היא חכמה, עדינה ומתחשבת.
מירו: מירו המקורי מצטרף למסע החלל המהיר ממהירות האור בהיותו נכה.
במהלך המסע נוצרת דמותו הקודמת - מירו הצעיר נטול הנכות.
דמות זו היא השלכה של מאווייו של מירו, ועוד לפני תום הטיסה דמות הנכה מתפוררת ומפנה מקום למירו שנוצר זה עתה.
הפקיניוס הם גזע של חייזרים החי בלוזיטניה ומחזור החיים והרבייה המורכב שלהם מחלק אותם לסוגי דמויות שונות.
מחזור הרבייה של הפקיניוס כולל:
שלב התינוקות והחיים הראשונים בתוככי עץ-האם.
שלב ההפרדה מעץ האם וחלוקה לזכרים ונקבות.
שלב שלישי - המעבר לעץ אב שנועד רק לנבחרים מקרב הזכרים, ורק נקבה אחת בכל שבט יכולה להיות עץ אם.
אמהות קטנות: אלו נקבות, תולעים קטנות, צעירות בגילן, בעלות יכולת להיות מופרות.
הן מובאות על ידי האחים (הזכרים הבוגרים) לעצי האב שם הן מופרות על ידי האבקה של עצי האב.
הן מובאות משם לעץ האם ונכנסות לתוכו, שם התינוקות שבתוכן גדלים וחיים מאכילתן ובסוף אוכלים את דרכם החוצה מהאם.
פיקיניוס תינוקות: אחרי שמצאו את דרכם החוצה מתוך האם הקטנה התינוקות עד שהם בשלים לחיות מחוץ לעץ האם מהשרף של עץ האם.
הפיקיניוס אחים: אלו הזכרים הבוגרים.
הם חיים בנפרד מהנקבות, הם שנמצאים בקשר עם הקהילה האנושית של לוזיטניה.
התרומה שלהם למעגל החיים היא לאחר מותם כשחלק מהם זוכים לכבוד והופכים לעצי אב היכולים להאביק את האמהות וכך להביא ליצירת תינוקות.
כמו כן יש לזכרים כיס בו הם נושאים אמהות קטנות שבשלו לעץ האב להאבקה.
אחים אחרים הופכים לעצים היכולים לעזור לקהילה על ידי הפיכתם לכלים או עצים לתבערה, או בזמן מלחמה כששורפים אותם וכך תורמים לאקולוגיה של הכוכב.
עצי האב : הפיקיניוס הזכרים עוברים שלושה שלבים במחזור החיים שלהם.
רק נבחרים מביניהם מגיעים להיות עצי אב.
הנבחרים מומתים בצורה אכזרית כחלק מהתהליך להפוך לעץ אב.
אלו שזכו צומח מתוכם עץ אב השומר את המודעות והשם של הפקיניוס ממנו צמח.
הם המפרים את האמהות הקטנות וכך ממשיכים את השבט.
הם מתקשרים עם השבט דרך דפיקות על הגזע, שינוי חללים פנימיים בעץ כדי ליצור קולות.
כמו כן קיימת תקשורת בטלפתיה ביניהם וגם עם מלכת הכוורת.
עץ אם : עץ האם מהווה המשך בשלבי החיים של נקבה בוגרת של הפיקיניוס.
לכל שבט יש עץ אם אחד, והמשכיות השבט תלויה בעץ.
זהו העץ אליו מובאות האמהות הקטנות שעברו הפריה, שם פורצים התינוקות את בטן האם לחיים, ומשם נלקחות אמהות קטנות להפריה בעצי האב.
הנשים: אלו פיקיניוס הנקבות הבוגרות, שהן השולטות והמובילות את השבט.
הן עצמן לא יולדות פיקיניוס תינוקות, אך מנהלות את ענייני השבט והזכרים כפופים למרותן.
מלכת הכוורת : בסוף המלחמה עם הבאגים האמינו כולם שגזע של חייזרים חוסל.
לרווחתו של אנדר הוא מצא גולם של מלכת כוורת באחד הכוכבים.
הגולם הבאגי הייתה בו הבטחה להתחלה חדשה, הכוורת ואפשרות הקיום שלה סובבים סביב המלכה.
הוא נדד בין כוכבים שונים כשהוא מחפש בית למלכה ומצא אותו בלואיזיטנה.
לאורך כל הזמן מתקשרת אתו מלכת הכוורת, עוד מהיותה גולם, בטלפתיה.
קיומם של באגים כגזע בלואיזיטנה מפר את האיזון שבו לבני האדם היה יתרון טכנולוגי ברור מול הפקיניוס בעוד הבאגים עולים על בני האדם מבחינה טכנולוגית.
מלכת הכוורת מתקשרת הן עם אנדר והן עם עצי האב של הפקיניוס.
קסנדרה () היא נביאה צעירה במיתולוגיה היוונית שנענשה בכך שאיש לא שעה לנבואותיה.
קסנדרה הייתה בתם של הקובה ופריאמוס מלך טרויה, אחותה התאומה של הלנוס וגם אחותם של הקטור, פאריס, טרוילוס ועוד מספר אחים ואחיות.
היא ידועה ביופיה, והומרוס מתאר אותה כ"יפה בכל בנות פריאמוס" ואף מכנה אותה "קסנדרה הדומה לאפרודיטת הזהב".
באיליאדה ובמקורות יוונים נוספים, מסופר כי האל אפולו אהב את הנערה קסנדרה והבטיח לה את מתנת הנבואה אם תיענה לחיזוריו.
אך לאחר שקיבלה את מתנת הנבואה, חזרה בה ודחתה אותו, והוא קיללה שעל אף שנבואותיה יהיו נבואות אמת, איש לא יאמין לה.
קסנדרה חזתה את נפילת עירה טרויה, ואכן איש לא שעה לדבריה.
במהלך המלחמה הבטיח אביה להשיא אותה לאותריאונאוס אם יצליח לגרש את היוונים מטרויה.
לאחר כיבוש טרויה, לקח אותה אגממנון כפילגש וחזר איתה ליוון.
סופה שנרצחה על ידי אשת אגממנון - קליטמנסטרה, לאחר שזו רצחה את בעלה, על כך שהקריב את בתם איפיגניה, כמנחת פיוס לפני המלחמה.
במחזה אגממנון של אייסכילוס, חוזה קסנדרה את מותו של המלך היווני אגממנון ושל עצמה ואת נקמת הרצח על ידי אורסטס, בנם של אגממנון וקליטמנסטרה: "הו הבט, סלק מהפרה את השור!
היא לכדה אותו בשלמה, ומצוידת בתחבולת קרן שחורה, היא הולמת בו, והוא צונח לתוך מכל מים, זהו רצח בתחבולה בתוך אמבט...
במקום מזבח אבי, ממתין לי קרש, עליו יותז דמי החם כשאשחט, אך מן ההרג האלים לא יתעלמו - אדם אחר יבוא לנקום נקמתנו, רוצח אם, גואל לדם אביו".
האסטרואיד 114 Kassandra שהתגלה בשנת 1871 על ידי כריסטיאן היינריך פרידריך פטרס נקרא על שמה.
קסנולית (מיוונית "קסנוס" (ξένος) – "זר" + "ליתוס" (λίθος) – "אבן", כלומר "אבן זרה") הוא חלק סלע שנעטף בסלע אחר גדול ממנו בזמן שהסלע השני נוצר והתקשה.
בגאולוגיה המונח "קסנולית" משמש כמעט אך ורק לתיאור סלע הנבלע בתוך סלע יסוד בזמן שהמגמה עולה ומתפרצת.
קסנוליתים יכולים להיבלע במגמה לאורך קירות תא המגמה, להיתלש מתוך קירות צינור הלבה המתפרצת או של דיאטרם שהתפוצץ או להיאסף בזרם הלבה על פני כדור הארץ.
"קסנוקריסט" (מיוונית "גביש זר") הוא גביש זר בודד שנכלל בתוך גוש סלע יסוד.
דוגמאות לקסנוקריסט הם גבישי קוורץ בתוך לבה נטולת סיליקה ויהלומים בתוך דיאטרמים של קימברליט.
למרות שמקובל להשתמש בביטוי "קסנולית" לסלע זר הכלול בסלע יסוד, הגדרה רחבה יותר יכולה לכלול חלקי סלע הכלולים בסלעי משקע.
על מנת שהסלע הכולל יקרא קסנולית הוא חייב להיות מזוהה כסוג שונה לגמרי של סלע מהסלע שעוטף אותו.
אם הסלע הכלול הוא מסוג דומה הוא מכונה "אוטולית" או "הכללה מאותו מקור".
קסנוליתים וקסנוקריסטים מספקים מידע חשוב על ההרכב הכימי של מעטפת כדור הארץ שלא ניתן להגיע אליה בדרך אחרת.
סלעי בזלת, קימברליטים, למפרואיטים ולמפרופירים, שנוצרו בחלק העליון של המעטפת מכילים לעיתים חלקי סלעים וגבישים שמשערים כי הם חלק מהמינרלוגיה של המעטפת מהם נוצרו.
דוגמה אחת למשל הם קסנוליתים של דוניט, פרידוטיט וספינל בזרמי לבה בזלתית.
קימברליטים מכילים בנוסף לקסנוקריסטים של היהלום, רסיסים של לזורליטים בהרכב משתנה.
המינרלים נושאי אלומיניום של רסיסים אלו מספקים רמזים לגבי העומק מהם הגיעו הסלעים.
פלגיוקלז סידני הוא יציב עד לעומק של 25 קילומטרים, בין 25 קילומטרים ל-60 קילומטרים הצורה היציבה של מינרל האלומיניום היא ספינל.
בעומקים גדולים מ-60 קילומטרים, הגארנט, שהוא מינרל דחוס יותר נהיה המינרל נושא האלומיניום.
כמה קימברליטים מכילים קסנוליתים של אקלוגיט הנחשב לתוצר התמרה בלחץ גבוה של הקרום האוקיאני הבזלתי, המסוגל לחדור באזורי הפחתה דרך הפרידוטיט של המעטפת העליונה עד לעומק של 670 קילומטרים.
קסנדריה (Xandria) היא להקה שמוצאה בבילפלד, גרמניה, והוקמה בשנת 1997. מוזיקת הלהקה משלבת את האלמנטים של הסגנונות סימפוניק רוק וסימפוניק מטאל, ולכן קשה להגדיר מהו ז'אנר המוזיקה המדויק שלה.
הלהקה אופיינה במשיכה למיתוסים ואלגנטיות אקזוטית, אלמנטים משולבים של גות' דום מטאל עם רקע תזמורתי.
הנטייה המיתית של הלהקה התחזקה ונשמרה בעקביות במשך האלבומים והדמואים שיצרה.
לאחר הקלטת דמואים שונים והצלחה מרובה בפורטלי MP3, הם שחררו את אלבומם הראשון ב-2003 הנקרא Kill The Sun ("הרוג את השמש"), שהגיע למקום ה-98 במצעדי המוזיקה הגרמנית.
האלבום שהגיע מיד אחריו, ב-2004 ונקרא Ravenheart, נשאר במצעדים למשך כ-7 שבועות, והגיע למקום ה-36.
ב-2005 הם שחררו את אלבומם השלישי, India ("הודו"), שמופנה יותר לסגנון הסימפוניק מטאל.
ב-14 בדצמבר 2006 קסנדריה החלו בהקלטות ובהכנות לאלבומם החדש והרביעי שנקרא "Salomé – The Seventh Veil".
האלבום יצא לאור ב-25 במאי 2007. בנובמבר 2023 הוציאה הלהקה את אלבומה השמיני באורך מלא.
קסנדרוס (יוונית: Κάσσανδρος) (בערך 350 לפנה"ס - 297 לפנה"ס) שלט במוקדון, תחילה כעוצר משנת 317 לפנה"ס ובשנת 305 לפנה"ס הכריז על עצמו למלך מוקדון.
הוא שלט בארץ זו עד מותו.
קסנדרוס היה בנו של אנטיפטרוס, גנרל ותיק ורב מוניטין בצבאותיהם של פיליפוס השני ובנו, אלכסנדר הגדול.
עם מותו של אלכסנדר הגדול בבבל, היה אנטיפטרוס בין הדיאדוכים שחילקו בינם לבין עצמם את האימפריה של אלכסנדר.
אנטיפטרוס השתלט על יוון ועל מוקדון, אך ציווה עם מותו בשנת 319 לפנה"ס להעביר את תפקיד העוצרות שבו החזיק לפוליפרכון, אדם זר, ולא לבנו קסנדרוס.
קסנדרוס לא כיבד את החלטתו של אביו וכרת ברית עם דיאדוכים אחרים כדי להשתלט על מוקדון.
הוא תקף את פוליפרכון והצליח להשתלט על אתונה בשנת 317 לפנה"ס.
שנתיים לאחר מכן צר על אולימפיאס, אמו של אלכסנדר הגדול, בפידנה ולאחר מותה אסר את רוקסנה, אשתו של אלכסנדר הגדול ואת בנו הצעיר של אלכסנדר הגדול, אלכסנדר הרביעי במעצר בית.
כדי להעלות את קרנו בעיני המוקדונים, התחתן קסנדרוס עם בת לשושלת הארגיידים, תסלוניקי ממוקדון, אחותו למחצה של אלכסנדר.
בשל חששו מהרגע שבו יורש העצר החוקי, אלכסנדר הרביעי, יגיע לבגרות, קסנדר הוציא את הנער להורג יחד עם אמו בשנת 310 לפנה"ס.
בשנת 309 לפנה"ס התחיל פוליפרכון לקדם את הרקולס בנה של ברסינה פילגשו של אלכסנדר כיורש החוקי לכתר המקדוני, אך קסנדרוס שיחד את פוליפרכון לרצוח את הנער הזה.
לאחר ביצוע הרצח חש קסנדרוס שמעמדו איתן די הצורך והחליט למסד את אחיזתו במוקדון באופן פורמלי.
הוא הכריז על עצמו בשנת 305 לפנה"ס כמלך מוקדון.
התנגשות הענק של כל הדיאדוכים העיקריים בקרב איפסוס טרפה את קלפיו.
בן בריתו החזק ביותר, אנטיגונוס מונופתלמוס הפסיד בקרב ומעמדו של קסנדרוס התערער.
למרות זאת שלט במוקדון עד מותו בשנת 297 לפנה"ס.
בשנת 316 לפנה"ס ייסד את העיר קסנדריה (Cassandreia) .
העיר הפכה לאחת הערים החשובות במוקדון.
אחותו הייתה אורידיקה שנישאה לתלמי הראשון.
קסנוטורבלה (שם מדעי: Xenoturbella) הוא סוג של בעל חיים בתת-הממלכה רב תאיים אמיתיים של יצורים ימיים דמויי-תולעת.
הסוג קסנוטורבלה שייך למשפחת Xenoturbellidae ולמערכה Xenoturbellida.
המין הראשון של קסנוטורבלה, קסנוטורבלה בוקי (Xenoturbella bocki) התגלה בשנת 1915 על ידי סיקסן בוק (Sixten Bock) ותואר בספרות המדעית לראשונה בשנת 1949 על ידי איינר ווסטבלאד (Westblad,1949, Arkiv Zoologi 1:3-29) כשהמין נקרא על שם החוקר שמצא אותם לראשונה, בוקי.
משך שנים לא היה ברור כיצד יש לסווג את הקסנוטורבלה מבחינה טקסונומית.
במשך שנים חשבו שהם שייכים לתולעי טורבלריה או ל-Acoelomorpha.
בשנת 1997 נערך ניתוח גנטי של הקסנוטורבלה, אשר הוביל למסקנה השגויה כי היא שייכת לרכיכות.
אולם בשחזור התוצאות הסתבר כי המחקר בדק בעצם DNA שהופק ממזון שאכלה התולעת ולא מהתולעת עצמה.
בשנת 2003 מחקר גנטי מקיף הציב אותם בעץ של הבילטריה, כצאצא הפרימיטיווי ביותר של קבוצת "שניוני הפה", שממנה התפתחו בעלי החוליות.
לקסנוטורבלה מבנה גוף פשוט ביותר.
צורתם כשל חצי סהר, צבעם צהבהב-חום.
הם חסרי אברי מין, מערכת עיכול, מערכת נשימה.
גודל תולעת מגיע לכ-4 סנטימטר.
הם נפוצים בחופי שוודיה, נורווגיה, סקוטלנד ואיסלנד.
קסנדרה קיין היא דמות בדיונית המופיעה בחוברות הקומיקס באטמן ביקום DC קומיקס.
הדמות הופיעה לראשונה בחוברת Batman #567 מיולי 1999 ונוצרה על ידי הכותבת קלי פאקט והמאיירים דמיון סקוט וקלי פאקט.
קיין היא בתם האסייתית-אמריקנית של המתנקשים דייוויד קיין וליידי שיווה.
מגיל צעיר הייתה קסנדרה מנועה מדיבור וממגע עם העולם החיצון כחלק מניסיון הפיכתה למתנקשת הגדולה ביותר.
כתוצאה מכך, מתמחה קסנדרה באמנויות לחימה, אך רוב הזמן היא אילמת, פיתחה מעט מאוד כישורים חברתיים ואינה יודעת קרוא וכתוב.
תחילה נטלה קסנדרה את זהות באטגירל והיא הראשונה מהן שקיבלה סדרה משלה.
בעקבות אירועי "באטמן: הקרב על הגלימה" משנת 2009, היא העבירה את זהות באטגירל לסטפני בראון, וחזרה רק בסוף 2010 כחלק מארגונו הכלל-עולמי של ברוס ויין, "באטמן בע"מ", באלטר אגו העטלף השחור .
קסנדרה קיין הופיעה לראשונה בחוברת Batman #567 (יולי 1999), שנכתבה על ידי קלי פאקט ואויירה על ידי דמיון סקוט (שבדרך כלל המצאתה מיוחסת לה).
בשנת 2000, קסנדרה הפכה לבאטגירל הראשונה שהופיעה בסדרת קומיקס מתמשכת.
ב- גיליון Robin #150 (יולי 2006) קסנדרה נהפכה לנבלת ולקחה על עצמה את תפקיד ראש ליגת המתנקשים.
קסנדרה הופיעה אחר כך ב-סופרגירל (כרך 5) #14 (אפריל 2007), ונאבקה בקארה זור-אל.
ב- Teen Titans (כרך 3) #44 (אפריל 2007), נחשף שקסנדרה נלחמה בסופרגירל תחילה, לפני שתקפה את הטין טיטאנס ביחד עם הטיטאנס איסט.
קסנדרה הופיעה שוב מאוחר יותר בסדרת רובין .
בהופעתה הבאה, קסנדרה היא חלק מהסגל של האיסט טיטאנס כשהיא לובשת שוב את התחפושת של באטגירל.
קסנדרה נשארה בתפקיד הנבלת, בפיקודו של מנהיג הטיטאנס איסט, דת'סטרוק.
באוקטובר 2007, DC הודיעה כי קסנדרה תתפוס את זהותה של באטגירל כחברה באאוטסיידרים בסדרה המתמשכת הקרובה של "Batman and the Outsiders" שתיכתב על ידי צ'אק דיקסון.
בפברואר 2008, דן דידיו חשף במהלך פאנל בכנס שהסופר אדם ביצ'ן יכתוב סדרת מיני חדשה לבאטגירל.
ביצ'ן עצמו הודיע שהסיפור יפתור את השאלות בנוגע להתנהגותה של קסנדרה ויהווה הקדמה להרפתקאות באטגירל חדשות.
בשנת 2009, קסנדרה העבירה את זהותה של באטגירל לסטפני בראון .
ביולי 2010 קסנדרה הופיעה כאחת הדמויות הראשיות בסיפור קצר שכתבה וציירה אמנדה קונר עבור גיליון Wonder Woman #600, שם היא עוזרת לוונדר וומן ופאוור גירל בקרב נגד אג פו.
לאחר שברוס וויין חוזר, מתגלה כי ההפיכה של קסנדרה לנבלת הייתה תחבולה, ושהיא מסרה ברצון את זהותה עבאטגירל לסטפני מכיוון שהיא פעלה לפי פקודות המנטור שלה, וכעת היא עובדת כשומרנית חסרת שם.
בשנת 2011, בסדרת Batman Inc.
של גרנט מוריסון, מתגלה שקסנדרה קיבלה את השם עטלפית שחורה.
ב-2011, אושר שקסנדרה תופיע כדמות ראשית במיני-סדרה של סקוט סניידר וקייל היגינס Batman: Gates of Gotham .
לאחר ה-New 52, קסנדרה הופיעה במה שנראה כציר זמן שונה; עם זאת, בסן דייגו קומיקון ב-2015, ג'יימס טיניון הרביעי הכריז שקסנדרה תוכנס להמשכיות הראשית ב-Batman & Robin Eternal .
ב-4 בפברואר 2020 יצא לאור הרומן הגרפי הראשון של קסנדרה קיין, Shadow of the Batgirl, שנכתב על ידי שרה קון ואוייר על ידי ניקול גו.
קסנופיליה (xenophilia/xenophily) היא חיבה לבני אדם או לאובייקטים בלתי מוכרים.
המילה היא חיבור של המילים היווניות "קסנוס" (ξένος), שמשמעותה זר, לא מוכר ו"פיליה" (φιλία), שמשמעותה אהבה, משיכה.
קסנופיליה היא ההפך מקסנופוביה (=שנאת זרים).
בשימושה הנפוץ המילה מתארת משיכה לאנשים, תרבויות או מנהגים זרים בגלל השוני שלהם.
הרב יונתן סאקס, הוגה דעות יהודי-בריטי והרב הראשי של הקהילות העבריות המאוחדות בחבר העמים הבריטי, טען כי גילוי אהבת הזר טבוע ומרכזי ביהדות.
הוא מפנה לציווי המקראי: ""כאזרח מכם יהיה לכם הגֵר הגר אתכם.
ואהבת לו כמוך, כי גֵרים הייתם בארץ מצרים.
אני ה' אלוהיכם" (ויקרא לג-לד)".
רוב האנשים ברוב התרבויות ברוב התקופות פחדו מהזר, שנאו אותו ולא־פעם פגעו בו.
יש מונח המציין זאת: קסנופוביה.
כמה פעמים שמעתם את המונח המציין את ההפך, קסנופיליה?
בדרך כלל אנשים לא אוהבים זרים.
על שום כך, כמעט בכל פעם שהתורה חוזרת על ציווי זה - 36 פעמים, לדברי חז"ל - היא מוסיפה הסבר: "כי גרים הייתם בארץ מצרים".
אינני מכיר עוד אומה אחרת שהולדתה כאומה הייתה בשעבוד ובגלות.
אנחנו יודעים מבשרנו מהו להיות מיעוט פגיע.
לכן אהבת הגר מרכזית כל כך ביהדות ושולית כל כך במערכות אתיות אחרות.
אבל גם כאן, במצווה הזאת, התורה אינה מדברת על "צדק".
ישנה מצווה לנהוג בגרים בצדק, אך זו מצווה אחרת: "וגר לא תונה ולא תלחצנו כי גרים הייתם בארץ מצרים" (שמות כב, כ).
אבל כאן התורה מדברת לא על צדק אלא על אהבה.
שתי מצוות אלו מגדירות את היהדות כדת של אהבה - לא רק אהבת האל ("בכל לבבך ובכל נפשך ובכל מאידך"), אלא גם אהבת האנושות.
כשהעמידה היהדות את העיקרון הזה, היה בכך חידוש שבכוחו לשנות עולם.
ג'ודית לואיס המוכרת בשם העט שלה קסנדרה קלייר (Cassandra Clare) היא סופרת פנטזיה יהודייה-אמריקאית.
ידועה בעיקר בזכות סדרת ספריה "בני הנפילים".
ג'ודית לואיס נולדה בשנת 1973 בשם ג'ודית רומלט (Judith Rumelt) בטהראן שבאיראן למשפחה יהודית- אמריקאית.
את רוב ילדותה העבירה במסעות בעולם עם משפחתה.
כשהייתה פעוטה, במהלך אחד מטיולי המשפחה בהרי ההימלאיה, העבירה חודש שלם בתיק הגב של אביה.
עד לגיל 10 הספיקה להתגורר בצרפת, אנגליה ושווייץ.
לאחר שסיימה תיכון בלוס אנג'לס, חילקה את זמנה בין ניו יורק וקליפורניה, שם עבדה ככתבת לענייני בידור בהוליווד.
בעודה מתגוררת בלוס אנג'לס, היא התחילה לכתוב סיפורי פנטזיה כשהיא משתמשת בשם הבדוי קסנדרה קלייר.
את "בני הנפילים: עיר של עצמות" כתבה כשהתגוררה בניו יורק, בהשראת נופי העיר.
הספר זכה להצלחה גדולה, הספר וספרי הממשך נמכרו במליוני עותקים, וכיכבו בראש רשימת רבי המכר בארצות הברית.
הסרט המבוסס על הספר הראשון בסדרה – "בני הנפילים: עיר של עצמות" יצא לאקרנים ב-21 באוגוסט 2013 בחו"ל, ויום לאחר מכן בישראל.
אך הסרט לא היה הצלחה גדולה ובשנת 2015 התחילו לעבוד על סדרת טלוויזיה המבוססת על בני הנפילים שהתחילה ב-12 בינואר 2016 והסתיימה ב-6 במאי 2019.
כיום מתגוררת קלייר במסצ'וסטס עם בעלה ג'ושוע לואיס.
היא ממשיכה לכתוב ספרים על עולם ציידי הצללים.
בני הנפילים: עיר של עצמות - קליירי פריי, נערה ניו-יורקית תמימה למראה, נשאבת בפתאומיות אל תוך עולם פנטזיה מלא ביצורי קסם מיתולוגיים ואנשים הקוראים לעצמם ציידי הצללים - כת לוחמים סודית בעלי דם מלאכים שנשבעה להגן על האנושות מפני השדים החיים בקרבה.
לאחר שקליירי מותקפת בידי שד בביתה שלה, היא מגלה שאמא שלה נעלמה ושכל חייה היא חיה בשקר, היא מוצאת את עצמה קשורה בעולם הפנטזיה הבלתי אפשרי הזה באופן בלתי נמנע.
כעת, על קליירי להיות אמיצה כפי שמעולם לא הייתה כדי להציל את אמה, ומי יודע - אולי גם את האנושות כולה.
יחד עם חברה הטוב סיימון ולוחם הצללים הסרקסטי ג'ייס, קליירי עומדת לעבור הרפתקאות מסעירות בעודה מגלה עולם צללים קסום ומסתורי המתקשר אל עברה המעורפל וקשור בגורל אל עתידה הלא ידוע.
בני הנפילים: עיר של אפר - מאז שגילתה על היותה ציידת צללים, חייה של קליירי לא הופכים קלים יותר.
אם לא מספיק שוולנטיין עוד נמצא בשטח, זומם את תוכניותיו האפלות העללות להשפיע על גורל העולם כולו, קליירי גם נאלצת להתמודד עם הרגשות הלא מובנים של עצמה.
סיימון, חברה הטוב, זקוק לתמיכתה, אך קליירי חשה חוב לעזור גם לג'ייס המיוסר - אשר רגשותיה כלפיו אסורים בהחלט - שמחפש צרות כאילו עלה על המסלול להרס עצמי.
שום דבר כבר לא בטוח.
בעוד קליירי נאבקת עם עצמה, היא חייבת להתמקד, אחרת כל מי ומה שאי פעם הכירה, יהיו בסכנה איומה.
בני הנפילים: עיר של זכוכית - הכל היה אמור לחלוף ללא תקריות - אז זהו שלא...
קליירי נחושה בדעתה לנסוע לעיר הזכוכית - בירתם של ציידי הצללים - כדי למצוא את התרופה שתציל את אמה, אף על פי שבכך היא עוברת על חוק שעונשו מוות.
וגרוע מזה: ג'ייס לא רוצה בה שם.
סיימון נכלא, ובנוסף לכל זה, ציידי הצללים היהירים מסרבים לשתף פעולה עם שוכני התחתיות אף על פי שזאת עלולה להיות הדרך היחידה שלהם להתמודד כנגד ולנטיין.
בעוד המתח בין קליירי וג'ייס מרקיע שחקים, קליירי נאלצת למצוא בעצמה את כל הכוחות הדרושים להציל את כולם - גם במחיר אישי יקר.
בני הנפילים: עיר של מלאכים נופלים - המלחמה נגמרה, ונראה שקליירי פריי בת ה-16 יכולה לחזור לשגרת חייה - עד כמה שאפשר בהיותה ציידת צללים כעת באימונים.
בהיעדר האיסור, קליירי וג'ייס יכולים סוף-סוף להיות יחד.
סיוטים רודפים את לילותיו של ג'ייס המיוסר, ובעודו שומר מרחק מקליירי ללא סיבה נראית לעין, תככים ומזימות אפלות כבר רוחשים מתחת לפני השטח.
נדמה שלכל מקום אליו סיימון פונה, יש מישהו הרוצה בכישרונו או במותו.
מצב העניינים רק מידרדר כשבפני סיימון נחשפים חלקים ערפדיים בו, אותם הוא ניסה להדחיק במשך זמן כה רב.
שום דבר כבר לא ברור - רציחות מסתוריות, אגודת סתרים מוזרה, ערפדית רבת עוצמה שמסוגלת לתעתע גם במוח החד ביותר, וסיפור אהבה אחד שעלול להגיע לקיצו המוחלט.
בני הנפילים: עיר של נשמות אבודות - איזה מחיר גבוה מידי לשלם, אפילו בשביל אהבה?
כשקליירי נפגשת שוב עם ג'ייס פנים מול פנים לאחר היעלמותו המסתורית, היא נחרדת לגלות שהכישוף ששמה עליו השדה לילית קשר אותו בקשר הדוק אל אחיה המרושע סבסטיאן והפך אותו למשרתו.
ציידי הצללים מתכננים להשמיד את סבסטיאן, אך כל עוד הם קשורים אין דרך לפגוע באחד מהם בלי לפגוע באחר.
בעוד שאלק, מגנוס, סיימון ואיזבל מחפשים עזרה לג'ייס בכל מקום אפשרי, קליירי משחקת משחק קטלני משלה.
היא תעשה הכל כדי להציל את ג'ייס, גם אם זה אומר לשים את עצמה בדרך הרשע.
אהבה, קשרי דם, בגידה, נקמה.
הסכנות גבוהות מתמיד בעוד קליירי מנסה למצוא את האור באפלה.
או האם ג'ייס אבוד יותר משהיא חשבה?
בני הנפילים: עיר של אש שמיימית - הספר האחרון בסדרת בני הנפילים.
על קליירי וחבריה להתמודד מול האויב הכי גדול שלהם: אחיה של קליירי.
בעזרת גביע התופת, הופך סבסטיאן את צידיי הצללים ליצורים חסרי לב בשליטתו המוחלטת, גורם להם להילחם אחד בשני בעודו קורע משפחות ואהבות במסעו להפוך את כולם כחלק מצבא האופל שלו.
צידיי הצללים הנותרים ניסוגים לאידריס, עיר הזכוכית, אבל גם ביתם של צידיי הצללים לא יהיה מוגן מסבסטיאן לנצח, וכמובן מי יגן על העולם מהשדים בעוד צידיי הצללים ניצודים?
כאשר הם נבגדים באופן מפתיע, קליירי, ג'ייס, איזבל, סיימון ואלק בורחים אל מימד השדים, מקום בו אף צייד צללים לא דרך...
האם הם ינצחו בפעם האחרונה?
מכשירי התופת היא טרילוגיה המתרחשת באותו עולם של ציידי הצללים אך מקדימה את מאורעות בני הנפילים ב-100 שנה.
מכשירי התופת: מלאך מכני - טסה גריי בת ה-16 מגיעה בספינה מניו-יורק ללונדון כדי למצוא את אחיה שנעלם באופן מסתורי.
טסה התמימה אינה מודעת לעולם הצללים הרוחש מתחת לפני השטח, וכשהיא מניחה את רגלה בפעם הראשונה על אדמת לונדון האפורה, היא לא יכולה להעלות בדעתה עד כמה החיים שלה הולכים להסתבך.
כשטסה נחטפת על ידי אחיות האופל - חברות אגודת סתרים בשם "מועדון פנדומוניום" - היא עד מהרה מגלה שגם היא עצמה מהווה חלק מהעולם האפל, וכי גם לה יש כוחות על טבעיים רבי עוצמה ונדירים במיוחד, כוחות שחברי מועדון פנדומוניום חומדים לעצמם.
בודדה, נרדפת, וללא חברים, טסה מוצאת מקלט בקרב מסדר ציידי הצללים אשר נשבעים לסייע לטסה למצוא את אחיה אם תסכים להשתמש בכוחותיה לטובת מאבקם הנצחי ביצורי האופל.
ואם זה לא מספיק, טסה מוצאת את עצמה נקרעת בין שני נערים - וויל כחול העיניים, השנון והאמיץ, שנראה שסודו המסתורי והלא ברור מסוכן מכפי שטסה יכולה לשער.
וג'יימס האדיב, אשר סודו לא פחות רחוק מלהיות טרגי וקטלני.
יחד הם עוברים הרפתקאות, וטסה מגלה שהיא עומדת בפני בחירות בלתי אפשריות.
מכשירי התופת: נסיך מכני - בעיותיה של טסה רחוקים מלהיגמר.
אם זה לא מספיק שהמגיסטר עדיין עורב לה בצללים, רק מחכה לרגע הנכון להכות, שרלוט עומדת בפני המסדר הרוצה בהחלפתה.
בעזרתם של וויל וג'ם, טסה חושפת את סיבותיו האישיות של המגיסטר כנגד ציידי הצללים.
לא רק זה, טסה גם מוצאת את עצמה במסע גילוי אחר סודות העבר שלה, התשובות אליהן אפלות יותר משהיא חשבה.
על רגע בגידה של אחד משלהם, טסה מתקרבת יותר ויותר לג'ם, אך ליבה ממשיך לצאת אל וויל, שמשאיר אותה במרחק יד מסיבות לא ידועות.
מכשירי התופת: נסיכה מכנית - הספר האחרון בטרילוגיית מכשירי התופת.
כאשר טסה מתכוננת לחתונתה עם ג'ם, סודות אחרים נחשפים ברחבי המכון בעוד שקשרים חדשים נבנים.
המגיסטר צריך רק דבר אחד אחרון כדי להשלים את תוכניתו, ובשביל זה הוא צריך את טסה.
וויל וג'ם, אשר שניהם אוהבים את טסה, מוכנים לעשות הכל כדי להציל אותה ברגעים הקריטיים האחרונים.
כל בני הנפילים עומדים בפני סכנה כאשר כוחותיו של המגיסטר עומדים בפתח וכל התשובות נחשפות לסוף לא צפוי וקורע לב.
הטרילוגיה מתרחשת 5 שנים לאחר עלילות הספר השישי (והאחרון) בסדרת בני הנפילים - City of Heavenly Fire (בתרגום חופשי: "עיר של אש שמיימית"), באותו עולם מוכר של ציידי הצללים, בלוס אנג'לס.
מיומנויות אפלות: גבירת חצות - לאחר שאיבדה את הוריה, ולאחר כל הדם והאלימות שחוותה בהיותה ילדה, אמה קרסטיירס, ציידת צללים צעירה, החליטה להקדיש את חייה לקטילת שדים, בהיותה הטובה ביותר, המהירה ביותר והקטלנית ביותר מאז צייד הצללים ג'ייס.
בעודה צדה את אלו האחראים למות הוריה, השביל מוביל חזרה אל אלו שבהם אמה וג'וליאן תמיד שמו את אמונם.
במקביל, אמה מוצאת את עצמה מתאהבת בג'וליאן - החבר הטוב ביותר שלה, ובהיותו גם הפרבטאי שלה, האדם היחיד שבו, על פי חוק ציידי הצללים, היא אסורה בהחלט להתאהב.
מיומנויות אפלות: אדון הצללים - אמה קרסטיירס וג'וליאן בלאקתורן, ציידי הצללים הצעירים, הצליחו לפענח ולעצור את סדרת הרציחות בלוס אנג'לס.
ובינתיים, התרחשויות מאיימות אחרות מטלטלות את עולם ציידי הצללים: כוח חדש בשם הקוהורטה זומם להשתלט על המסדר ולסלק את בני משפחת בלאקתורן ממכון ציידי הצללים בלוס אנג'לס, בעוד סכנה גדולה עוד יותר מתקרבת מארץ הפיות – קסם אפל של המלך מאיים לכלות את כל מה שבדרכו.
מיומנויות אפלות: מלכת האוויר והחושך - הספר האחרון בטרילוגיית מיומנויות אפלות.
רוב בני המשפחה נמלטים ללוס אנג'לס, ואילו אמה וג'וליאן נשלחים למשימה מסוכנת באדמת הפיות בעקבות כרך המתים השחור.
אמה קרסטיירס וג'וליאן בלאקתורן, ציידי הצללים המוכשרים ביותר בדורם, נמצאים במירוץ נגד הזמן להציל את עולמם מפני הכוחות האפלים שפועלים נגדו מבפנים ומבחוץ לפני שכוחה הקטלני של קללת הפראבטאי ישמיד אותם ואת כל מי שהם אוהבים.
הם יחברו לקליירי, ג'ייס, סיימון, איזבל, אלק ומגנוס, גיבורי סדרת "בני הנפילים" - לקרב שעליו הם עלולים לשלם מחיר כבד.
ספריה - יצאו, צפויים לצאת ומתוכננים
עיר של עצמות (city of bones) - שנת יציאה בחו"ל: 2007, שנת יציאה בישראל: 2011.
עיר של אפר (city of ashes) - שנת יציאה בחו"ל: 2008, שנת יציאה בישראל: 2012.
עיר של זכוכית (city of glass) - שנת יציאה בחו"ל: 2009, שנת יציאה בישראל: 2012.
עיר של מלאכים נופלים (city of fallen angels) - שנת יציאה בחו"ל: 2011, שנת יציאה בישראל: 2013.
עיר של נשמות אבודות (city of lost souls) - תאריך יציאה בחו"ל: 8 במאי 2012, תאריך יציאה בישראל: 18 בפברואר 2016.
עיר של אש שמיימית (city of heavenly fire) - תאריך יציאה בחו"ל: 27 במאי 2014, תאריך יציאה בישראל: 4 במרץ 2021.
טרילוגיה זו מתרחשת 100 שנה לפני מאורעות "בני הנפילים".
מלאך מכני (clockwork angel) - תאריך יציאה בחו"ל: 31 באוגוסט 2010, תאריך יציאה בישראל: 1 בינואר 2013.
נסיך מכני (clockwork prince) - תאריך יציאה בחו"ל: 6 בדצמבר 2011, תאריך יציאה בישראל: שבוע הספר 2018.
נסיכה מכנית (clockwork princess) - תאריך יציאה בחו"ל: 19 במרץ 2013, תאריך יציאה בישראל: 1 ביולי 2020.
טרילוגיה זו מתרחשת 5 שנים לאחר מאורעות "בני הנפילים".
גבירת חצות (lady midnight) - תאריך יציאה בחו"ל: 8 במרץ 2016. תאריך יציאה בישראל: 20 ביוני 2017.
אדון הצללים (Lord of shadows) - תאריך יציאה באנגלית: 23 במאי 2017. תאריך יציאה בישראל: 7 ביוני 2018.
מלכת האוויר והחושך (The Queen of Air and Darkness) - תאריך יציאה בחו"ל: 4 בדצמבר 2018. תאריך יציאה בישראל: 13 ביוני 2019
"סיפורים מאקדמיית ציידי הצללים" (Tales from the Shadowhunter Academy), היא סדרה של סיפורים קצרים המתרחשת לאחר "עיר של אש שמיימית" ועוקבת אחרי דמות מסוימת ששרדה את הסיום של "בני הנפילים".
הסיפורים, בין היתר, נותנים מבטים ורמזים לטרילוגיות "מיומנויות אפלות" ו"השעות האחרונות".
הסיפורים צורפו אל ספר אחד, אך לא תורגמו לעברית.
טרילוגיה זו אינה קשורה לצידיי הצללים, היא מתרחשת בעולם אחר ונכתבה בשיתוף פעולה של קסנדרה קלייר והולי בלק.
מבחן הברזל (The Iron Trial) - תאריך יציאה בחו"ל: ספטמבר 9, 2014. תאריך יציאה בישראל: 1 בפברואר 2015.
יד הנחושת (The Cooper Gauntlet) - תאריך יציאה בחו"ל: ספטמבר 1, 2015. תאריך יציאה בישראל: 1 בספטמבר 2016.
מפתח הארד (The Bronze Key) - תאריך יציאה בחו"ל: אוגוסט 30, 2016. תאריך יציאה בישראל: 1 בספטמבר 2017.
מסכת הכסף (the silver mask) - תאריך יציאה בחו"ל: אוקטובר 10, 2017. תאריך יציאה בישראל: אוגוסט 2018.
מגדל הזהב (The Golden Tower) - תאריך יציאה בחו"ל: ספטמבר 11, 2018. תאריך יציאה בישראל: יולי 2019.
השעות האחרונות טרילוגיה זו מתרחשת לאחר מאורעות טרילוגיית "מכשירי התופת" ותעקוב אחר ילדיהם של הדמויות מ"מכשירי התופת".
שרשרת של זהב (chain of gold) - תאריך יציאה בחו"ל: 3 במרץ 2020. תאריך יציאה בישראל: 2025.
שרשרת של ברזל (chain of iron) - תאריך יציאה בחו"ל: 2 במרץ 2021. תאריך יציאה בישראל: 2026.
chain of thorns (בתרגום חופשי: "שרשרת של קוצים") - תאריך יציאה בחו"ל: מרץ 2022
"דברי הימים של ביין" (בתרגום חופשי) היא סדרה של 10 סיפורים קצרים, בגרסה אלקטרונית, שיצאו גם בתור ספר מודפס (בחו"ל, הסיפורים עוד לא תורגמו בישראל), שעוקבים אחר הרפתקאותיו של המכשף בן האלמוות מגנוס ביין, דמות מוכרת מספרי "בני הנפילים" ו"מכשירי התופת".
סדרה זו נכתבה על ידי קסנדרה קלייר בשיתוף פעולה עם סופרות אחרות - ביניהם שרה ריס ברנן ומאורין ג'ונסון.
"רוחות הרפאים של שוק הצללים" (בתרגום חופשי) היא סדרה של סיפורים קצרים בגרסה אלקטרונית שיצאו גם בתור ספר מודפס (לא תורגמו עדיין לעברית), שעוקבים אחר הרפתקאות דמויות שונות בשוק הצללים לאורך ההיסטוריה, ביניהם ג'ם קרסטיירס, דמות ידועה מ"מכשירי התופת".
סדרה זו נכתבה על ידי קסנדרה קלייר בשיתוף פעולה עם סופרות אחרות - ביניהם שרה ריס ברנן ומוארין ג'ונסון.
קללות קדמוניות (The Eldest Curses) היא טרילוגיה אותה כותבת קסנדרה קלייר בשיתוף פעולה עם הסופר ווסלי צ'ו על חייהם של אלק לייטווד ומגנוס ביין.
מגילת הכשף האדומות (The Red Scrolls of Magic) - תאריך יציאה בחו"ל: 9 באפריל 2019. תאריך יציאה בישראל: 11 באוגוסט 2020.
מלכודת הספר הלבן (The Lost Book of the White) - תאריך יציאה בחו"ל: 1 בספטמבר 2020. תאריך יציאה בישראל: 20 ביוני 2021.
The Black Volume of the Dead (בתרגום חופשי: "הכרך השחור של המתים") - עתיד לצאת.
the wicked powers (בתרגום חופשי: "הכוחות המרושעים") היא הטרילוגיה האחרונה אותה מתכננת קסנדרה קלייר בעולם ציידי הצללים.
הטרילוגיה תתרחש 3 שנים לאחר עלילות טרילוגיית "מיומנויות אפלות" (the dark artifices) ותעקוב אחרי טיי ודרו בלקאתורן וקיט הרונדייל, אותם פגשנו לראשונה בטרילוגיית מיומנויות אפלות.
Sword Catcher ("לוכד החרב" בתרגום חופשי) היא הסדרה הראשונה של קסנדרה קלייר שלא תתרחש בעולם ציידי הצללים.
זהו סיפורו של גבר צעיר שגדל להיות body double עבור נסיך לא ראוי, אישה צעירה שנועדה לשנות את העולם, ועוד שורה של דמויות אחרות: פושעים, נסיכים, קוסמים ולוחמים.
קְסֶנוֹפילוס (יוונית: Ξενόφιλος; המאה ה-4 לפנה"ס) מכלקידיקי, היה פילוסוף מהאסכולה הפיתגוראית ומוזיקאי, שחי במחצית הראשונה של המאה ה-4 לפנה"ס.
אולוס גליוס מציין שקסנופילוס היה חברו הקרוב ומורו של אריסטוקסנוס , ורומז שקסנופילוס לימד אותו תורה פיתגוראית.
נאמר שהוא השתייך לדור האחרון של הפיתגוראים, והוא הפיתגוראי היחיד הידוע לנו שחי באתונה במאה ה-4 לפנה"ס.
אנו למדים מדיוגנס לארטיוס שאריסטוקסנוס כתב שכאשר קסנופילוס נשאל פעם על ידי מישהו כיצד יוכל לחנך את בנו בצורה הטובה ביותר, קסנופילוס השיב: "קודם כל הוא צריך לדאוג שיוולד בעיר שיש בה חוקים טובים".
על פי לוקיאנוס מסאמוסאטה, אריסטוקסנוס אמר שקסנופילוס חי 105 שנים.
קסנופילוס נהנה מתהילה משמעותית בתקופת הרנסאנס, ככל הנראה בשל טענת פליניוס הזקן שהוא חי 105 שנים מבלי שאי פעם היה חולה.
קסנדרה וילסון היא זמרת ומוזיקאית ג'אז אמריקאית מג'קסון, מיסיסיפי.
היא משלבת מגוון סגנונות במוזיקה שלה, כולל קאנטרי, בלוז ופולק.
וילסון ירשה את עניינה במוזיקה מהוריה.
אביה, הרמן פאוקס הבן, הוא גיטריסט, באסיסט ומורה למוזיקה, ואמה, מרי מקדניאל, היא מורה חובבת מוטאון.
שורשי משפחתה מבחינת מוצא כוללים יורובה, פון, אירלנד וויילס.
וילסון למדה מוזיקה קלאסית ופסנתר מגיל 6–13, ואז למדה לנגן בקלרינט והופיעה בתזמורת בית ספרה.
כשמאסה בכלים אלו, ביקשה מאביה ללמד אותה גיטרה, והוא, במקום זאת, הציע לה ללמד את עצמה.
וילסון עשתה כן, ופיתחה מה שהיא מכנה "גישה אינטואיטיבית" לגיטרה.
בתקופה זו כבר החלה לכתוב שירים בסגנון פולק.
היא גם הופיעה במופעים מוזיקליים, כמו "הקוסם מארץ עוץ" בתפקיד דורותי, כשהיא חוצה קווי גזע במערכת בתי ספר שרק אז השילה מעליה את ההפרדה הגזעית.
באוניברסיטה, למדה וילסון תקשורת, וסיימה תואר ראשון באוניברסיטת ג'קסון סטייט.
בלילות הייתה שרה עם להקות R&B, פאנק, ופופ באזור, וכן בהופעות סולו בבתי קפה מקומיים.
ב-1981 עברה לניו אורלינס והחלה לעבוד בחברת הפקה טלוויזיונית, אך משרה זו לא ארכה זמן רב, והיא העדיפה לקדם את הקריירה המוזיקלית שלה.
היא מצאה מנטורים מסצנת המוזיקה של ניו אורלינס, ובעידודם עברה לניו יורק ב-1982.
בניו יורק, הפוקוס של וילסון היה על אימפרוביזציה.
היא הושפעה רבות מהזמרות אבי לינקולן ובטי קרטר, ופיתחה את היכולות הווקאליות שלה ואת הסקאט בעת שלמדה שמיעה מוזיקלית עם נגן הטרומבון גראכן מונקור, השלישי.
וילסון השתתפה בג'אם סשנים בהדרכת הפסנתרן סאדיק חאקים, שם פגשה את הסקסופוניסט סטיב קולמן, שעודד אותה להסתכל מעבר לרפרטואר הג'אז הסטנדרטי לטובת יצירת חומר מקורי.
היא הייתה לווקאליסטית ואחת ממייסדי M-Base, קולקטיב מוזיקלי בו קולמן היה הדמות המובילה.
הקולקטיב ייצג צמיחה סטייליסטית מתוך האיגוד לקידום מוזיקאים יצירתיים (ׂAACMׂׂ) וקבוצת האמנים השחורים (BAG), ויצרה גרובים חדשים של פאנק ונשמה בתוך הקונטקסט של ג'אז מסורתי ואוונגרד.
פיטר ואטרוס, בכתבה בניו יורק טיימס, ציין:
בו זמנית, תיירה וילסון בטריו האוונגרד New Air, והקליטה עמם את Air Show No.
וילסון חתמה חוזה הקלטות עם הלייבל העצמאי הגרמני JMT.
היא הוציאה את האלבום הראשון בו היא מובילה את ההרכב, Point of View, ב-1986. אלבומיה ב-JMT כללו חומר מקורי שלה, וכן יצירות שנכתבו על ידי, או בשיתוף עם מוזיקאים כמו קולמן, ז'אן-פול בורלי, וג'יימס ויידמן, כמו גם מספר סטנדרטי ג'אז.
הקונטרלטו העמוק שלה התפתח עם הזמן, ונהיה לסימן היכר.
בתקופה זו היא נהייתה מוכרת יותר כמוזיקאית רצינית, וקיבלה הכרה רחבה ב-1988 עם צאת אלבומה Blue Skies, אשר זכה לשבחים מידי המבקרים והקהל.
ב-1990 הוציא לאור את האלבום "Jumpworld".
ב-1993, היא חתמה עם חברת Blue Note Records, מה שסימן תפנית משמעותית בקריירה שלה, ואיפשר לה להגיע לקהלים אחרים מקהלי הג'אז, ואלבומיה הגיעו למכירות של מאות אלפי עותקים.
החל באלבומה משנת 1993, Blue Light 'Til Dawn, הרפרטואר של וילסון התקדם לכיוון סינתזה בין בלוז, פופ, ג'אז, מוזיקת עולם, וקאנטרי.
אף על פי שהיא המשיכה לשיר את סטנדרטי הג'אז והחומר המקורי שלה, היא גם יצאה בגרסאות כיסוי למגוון רחב של שירים, כולל "Come On in My Kitchen" של רוברט ג'ונסון, "Black Crow" של ג'וני מיטשל, "Last Train to Clarksville" של המאנקיז, ו-"I'm So Lonesome I Could Cry" של האנק ויליאמס.
אלבומה מ-1996, New Moon Daughter, זכה בפרס גראמי להופעת הג'אז הווקאלית הטובה ביותר, וב-1997 היא הקליטה עם וינטון מרסליס את הקומפוזיציה שלו זוכת פרס הפוליצר, Blood on the Fields.
מיילס דייוויס היה אחד מהשפעותיה הגדולות של וילסון.
ב-1989 היא הופיעה כמופע הפתיחה שלו בפסטיבל הג'אז של JVC בשיקגו, וב-1999 היא הפיקה את האלבום Traveling Miles כמחווה לו.
האלבום כלל מספר הקלטות ממופעים שלה בלינקולן סנטר שהיו מוקדשים לדייוויס, כולל שלושה עיבודים שלה לקומפוזיציות מקוריות שלו.
בפברואר 2012 ביטלה וילסון את הופעתה בישראל, לאחר שקיבלה פניות מצד ארגונים פרו פלסטינים, שדרשו ממנה להצטרף לחרם התרבותי על ישראל.
אחר כך אמרה כי היא מזדהה עם החרם התרבותי על ישראל בשל היותה פעילת זכויות אדם.
וילסון הייתה נשואה לאנתוני וילסון בין השנים 1981–1983.
יש לה בן, ג'ריס, שנולד בסוף שנות השמונים.
בשנת 2000 נישאה וילסון לשחקן איסאק דה בנקולה, אשר ביים את סרט המופע שלה Traveling Miles: Cassandra Wilson (2000).
1994-1996: זמרת הג'אז של השנה של Down Beat Magazine
1996: פרס גראמי להופעת הג'אז הווקאלית הטובה ביותר, עבור New Moon Daughter
1999: פרס מיילס דייוויס, פסטיבל הג'אז הבינלאומי במונטריאל
2001: "הזמרת הטובה ביותר באמריקה" של טיים מגזין
2003: דוקטורט של כבוד ממילסאפ קולג'
2009: פרס גראמי לאלבום הג'אז הווקאלי הטוב ביותר, עבור Loverly
2011: פרס BET Soul Train לאלבום הג'אז המסורתי הטוב ביותר, עבור Silver Pony
2015: דוקטורט של כבוד מניו סקול
1992: Birdland (סדרת טלוויזיה תיעודית)
2003: The Blues (סדרת טלוויזיה תיעודית)
קסנונולטיים (שם מדעי: Xenungulata) היא סדרת יונקים קדומה דמוית פרסתנים מקבוצת המרידיונגולטיים, אשר חיו בתקופות פלאוקן-אאוקן בדרום אמריקה הקדומה.
הם דמו בצורתם בעיקר לטפירים ולחלקם היה אף חדק קטן.
בסדרה זו הייתה רק משפחה אחת - הקרדוניים ובה היו כנראה שלושה סוגים, אם כי ישנם חוקרים שמכלילים במשפחה רק את הסוג קרדונטיה (Carodnia).
בני סדרה זו דמו מאוד לפירותראים או לאסטרפותרים והיו בעלי ניבים קטנים וגוף קטן.
הם הזכירו קרנפים בעלי ראשים גדולים, אך ללא קרניים, ובעלי צוואר עבה.
כמו כן הם היו בעלי פרסות קטנות.
מאובניהם נתגלו בברזיל, ארגנטינה וקולומביה.
כל בני הסדרה נכחדו לאחר תקופת האאוקן.
קסנופלטיים או נחשים קרניים (שם מדעי: Xenopeltidae) היא משפחה של נחשים המאופיינת בעיקר בקשקשים הבולטים והנוצצים שלה.
נחשים אלה חיים רק בדרום-מזרח אסיה ובסין.
הם קטנים ונחבאים והם קרוביהם הרחוקים של הפיתוניים.
אורכם עד 1.3 מ', הם בעלי לסת קצרה והקשקשים עבים, צמודים ובעלי גוון נוצץ כמו קרן שמש בצבעי חום-אדמדם, חום בהיר או שחור.
הבטן אפורה-לבנה ואין עליה הרבה קשקשים.
נחשים אלה נחבאים במהלך היום ויוצאים בלילה לצוד יונקים קטנים, צפרדעים ואף נחשים אחרים.
הם הורגים את טרפם באמצעות לחיצה עליו למוות.
קסנדוררמטיים (שם מדעי: Xenodermidae) היא משפחה של נחשים וקרובי משפחתם של הזעמניים ושל הלמפרופידיים.
הם חיים בטבע בהודו ובדרום-מזרח אסיה.
בני משפחה זו קטנים ומגיעים עד אורך 80 ס"מ.
הם יצורי לילה בעלי עיניים גדולות והם מצויים ביערות לחים.
הם אינם ארסיים וניזונים בעיר מחולייתנים קטנים.
בני המשפחה הם קרוביהם של הזעמניים, אך הם נחשבים גם לקרובים לאינפרא-סדרת נחשי נהרות.
משפחה זו כוללת, נכון למאי 2025, 37 מינים.
סוג Achalinus - בו 29 מינים.
סוג Fimbrios - בו 2 מינים.
סוג Stoliczkia - בו 2 מינים.
קסנוטיפלופיים (שם מדעי: Xenotyphlopidae) היא משפחה של נחשים קטנים המזכירים את הנחשיליים שבעבר היו שייכים אליהם.
משפחה זו כוללת סוג אחד - נחשיל מדגסקר ובו מין אחד האנדמי למדגסקר.
מין זה קטן ביותר ועיניו קטנות מאוד.
והוא בעל מקור קטן ומעוגל.
הוא ייחודי בכך שהוא נושם באופן ייחודי ואין לו קנה נשימה.
מין זה נחקר רק בזמן האחרון, כשבתחילה שויך למשפחת הנחשיליים, אך בהמשך על פי דגימות מולקולריות הוא עבר למשפחה עצמאית.
קסנופידידיים (שם מדעי: Xenophidiidae) היא משפחת קטנה של נחשים בתוכם רק סוג אחד - Xenophidion.
משפחת נחשים זו כמעט ולא נחקרה והיא מכילה שני מינים החיים במלזיה.
נחשים אלו הקרובים לזעמניים, מגיעים לאורך 30 ס"מ ובעלי שיניים מעטות בלסת התחתונה, ראש קצר וקשקשים קטנים.
הם חיים בין פסולת העלים או בין העלים שבקרקע היער ומחפשים יצורים קטנים.
הסוג נחקר כבר ב-1995 על ידי החוקר ריינר גינטר, שסיווג את הסוג במשפחה עצמאית, נפרדת מהזעמניים ומקורב למשפחת הקסנדוררמטיים וגם לבולייריים, דמויי הפיתונים.
משפחה זו כוללת, נכון למאי 2025, סוג אחד ובו 2 מינים.
קסמונה בת אסמאעיל הייתה משוררת יהודייה שכתבה בערבית בתקופת ימי הביניים באנדלוסיה, מהבודדות ששיריהן שרדו עד ימינו.
רק שלושה שירים של קסמונה מוכרים כיום, וזאת מכיוון שצוטטו בשתי אסופות מאוחרות: חיבורו של א-סיוטי, "נוזהת אל-ג'ולסא פי אשעאר אל-ניסא" (אנתולוגיה של שירי נשים), וחיבורו של אחמד מוחמד אל-מקארי, "נפח אל-טיב".
נראה שא-סיוטי, ואולי גם אל-מקארי, הסתמכו על אנתולוגיה מוקדמת יותר של שירה אנדלוסית, "כתאב אל-מע'רב" מאת אבן סעיד אל-מע'רבי.
מעט ידוע על חייה של קסמונה.
שני מקורות מספרים כי אביה היה יהודי, וכי הוא לימד אותה את אמנות הפואטיקה.
אל-מקארי מכנה את האב "אסמאעיל אל-יהודי", אולם א-סיוטי מכנה אותו "אסמאעיל בן בגדאלה אל-יהודי", ואומר שקסמונה חיה במאה ה-12. יש סברה לפיה אביה של קסמונה היה רבי שמואל הנגיד (מת 1055-1057), או שהיה אחד מאבות המשפחה, אבל היסודות לכך מוטלים בספק.
פירוש שמה הוא "קסומה" או "יפת תואר".
שלושה שירים של קסמונה ידועים:
האחד הוא חלק מאתגר שירי שהתחיל אביה של קסמונה.
המילה החסרה בבית השיר היא כנראה מילה המתייחסת לאישה.
בהקדמה לשיר המפורסם ביותר של קסמונה, המצוטט לרוב באסופות שירה ערבית, מסופר שיום אחד היא הביטה במראה וראתה שהיא יפהפייה ובשלה לנישואין.
ואז היא דקלמה בית שיר זה:
קסנדרה ג'ין וייטהד היא דוגמנית ושחקנית אמריקאית.
ג'ין למדה שיווק ויחסי ציבור באוניברסיטת קורפוס כריסטי (Texas A&M University–Corpus Christi).
ב-2002 ו-2004 התמודדה על תואר "מיס נוער טקסס" ובשנים 2003 ו-2004 עלתה לחצי הגמר בתחרות "מיס נוער יוסטון".
ב-2004 זכתה בתואר "מיס קורפוס כריסטי".בתחרות "מיס טקסס ארצות הברית" עלתה לשלב עשר המובילות.
ב-2005 התמודדה בעונה החמישית של תוכנית המציאות הטופ מודל הבאה, בשלב המהפך בו צוות התוכנית התאים למתמודדות את המראה האופנתי עבורם נדרש לעשות בשיערה תספורת כמו של מיה פארו בסרט תינוקה של רוזמרי, ולאחר שלא הסכימה להסתפר, פרשה מהתוכנית בפרק הרביעי.
ב-2007 הופיעה בפרקים של מספר סדרות וביניהם "לאס וגאס" ו-"CSI", "האנה מונטנה" ו-"CSI: מיאמי".
ב-2009 גילמה שחקנית בסדרה "מגרש ביתי".
שיחקה בקומדיה "שני גברים וחלום".
ב-2010 שיחקה בסרט האימה "Kill Katie Malone" ובאותה שנה הופיעה גם בפרק של הסדרה "מד מן" ובפרק של הסדרה "NCIS: לוס אנג'לס".
ב-2018 התארחה בסדרה "סופרגירל" ובסדרה "החץ", בה מככב בעלה סטיבן אמל.
ב-25 בדצמבר 2012 נישאה לשחקן סטיבן אמל כאשר שהו בחופשה בקריביים.
בתם, מאבי אלכסנדרה ג'ין אמל נולדה באוקטובר 2013 ובן שנולד בחודש מאי 2022.
קסנוסמילוס (שם מדעי: Xenosmilus; מילולית: "אזמל מוזר") הוא סוג של חתול נכחד מתת-משפחת השנחרבים, שחי באמריקה הצפונית בתחילת הפליסטוקן שמלפני 1.8–0.3 מיליון שנה.
הסוג כלל מין אחד - Xenosmilus hodsonae, אשר היווה את אחד מגדולי החתולים בתקופתו.
סוג זה ידוע משני פרטים מאובנים שהתגלו ב-1983 (או ב-1981) בגיינסוויל, פלורידה.
תחילה הוא נחשב לסוג של סמילודון, אך ב-1994 הוחלט שמדובר בסוג נפרד, אשר תואר לראשונה בשנת 2000.
חתול נכחד זה הגיע לאורך 1.7-1.8 מטר ולמשקל 230 עד 400 קילוגרם, דומה מאוד לסמילודון.
הוא נחשב לסוג פרימיטיבי יותר מהסמילודון, כיוון שהניבים שלו בלטו מפיו, אך היו קטנים בהרבה מהניבים של הסמילודון.
אף על פי כן היה בעל מבנה גוף שרירי ורגליים קצרות יחסית, אשר התאימו לקבוצתו של הסמילודון ולא של מינים מוקדמים ובעלי רגליים קצרות יותר כמו הדינופליס וההומותריום.
כיום משייכים אותו לשבט הטקסונומי Homotherini.
הקסנוסמילוס התגלה לצד מאובנים רבים של עצמות פקאריים, וככל הנראה הוא היה הצייד העיקרי שלהם באזור חיותו.
הוא השתמש בניביו הגדולות כדי לדקור את הטרף, אך בשיניים החותכות כדי לשסע אותו, דבר נדיר אצל השנחרבים שהיו בעלי יכולת נשיכה חלשה אך מדויקת.
מחוז קסנדה (באנגלית, בסוואהילי: Kasanda) הוא אחד ממחוזותיו האדמיניסטרטיביים של האזור המרכזי במדינת אוגנדה.
בדומה למחוזות נוספים במדינה, המחוז נקרא על שם העיר הראשית שלו, קסנדה.
המחוז גובל במחוז קיאנקוונצי מצפון, במחוז קיבוגה מצפון מזרח, במחוז מיטיאנה ממזרח, במחוז גומבה מדרום ובמחוז מובנדה ממערב.
עיר הבירה והעיר הגדולה של המחוז היא קסנדה.
בשנת 2019 התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז.
קצב גידול האוכלוסייה הוא 2.44% בשנה.
קסנופון איש אפסוס היה סופר יווני.
חיבור פרי עטו ששרד הוא ה"אפסיאקה" (Ἐφεσιακά), סיפור אהבה אפסיאני "על אנתיה והברוקומס" (Τὰ κατὰ Ἀνθίαν καὶ Ἁβροκόμην), אחד הרומנים המוקדמים ביותר ואחד המקורות למחזה של ויליאם שייקספיר, "רומיאו ויוליה".
קסנדרה אליזבת אוסטן הייתה אמנית צבעי מים חובבת ואחותה הבכורה של ג'יין אוסטן.
המכתבים בינה לבין ג'יין מהווים בסיס משמעותי להבנה אקדמית של חיי הסופרת.
מכיוון שקסנדרה וג'יין היו הבנות היחידות, הן שמרו על מערכת יחסים קרובה במיוחד לאורך כל חייהן.
למעלה ממאה מכתבים שג'יין כתבה לקסנדרה שרדו.
מכתבים אלה עזרו להיסטוריונים לשחזר פרטים על חייה של הסופרת.
האחיות הלכו לגברת קאולי, אחותו של דודם, להתחנך ב-1783. קאולי התגוררה בתחילה באוקספורד, ואחר כך בסאות'המפטון, וכאשר פרצה מגפה בסאות'המפטון, חזרו האחיות אוסטן לסטיבנטון.
בין השנים 1785–1786 למדו האחיות בבית הספר לבנות ברידינג.
ג'יין לא הייתה אמורה ללכת לשם, מכיוון שהיא נחשבה צעירה מדי לפנימייה, אבל בסופו של דבר למדה יחד עם אחותה.
במילותיה של אמם, "אם ראשה של קסנדרה היה נחתך, ג'יין הייתה כורתת גם את ראשה".
שתי בנות אוסטן למדו בבית גם ציור ופסנתר.
בשנת 1791, הפיקה קסנדרה סדרה של איורים מעגליים של מלכים בריטיים עבור כתב היד של ג'יין "ההיסטוריה של אנגליה", שצוין כי דמו לבני משפחת אוסטן יותר מאשר לבני המלוכה.
לקסנדרה אוסטן מיוחס גם שיצרה שני ציורים של אחותה.
האחד, שצויר ב-1804, הוא מבט אחורי של ג'יין יושבת ליד עץ.
השני, דיוקן חזיתי לא שלם מתוארך לשנת 1810 בקירוב תואר על ידי בן משפחה כ"שונה בצורה מחרידה" מהמראה האמיתי של ג'יין אוסטן.
סקיצה זו שוכנת כעת בגלריה הלאומית לפורטרטים, לונדון.
ג'ורג' אוסטן לא היה עשיר והשלים את הכנסתו ככומר כפרי "על ידי קליטת תלמידים והכנתם לאוקספורד".
לאחר שסיים את לימודיו באוניברסיטת אוקספורד, בשנת 1794, תלמיד לשעבר, תומאס פאול, התארס עם קסנדרה אוסטן.
פאול נזקק לכסף כדי להתחתן ונסע ככומר לאיים הקריביים עם משלחת צבאית.
שם, פאול מת מקדחת צהובה בשנת 1797. אוסטן ירשה ממנו 1,000 ליש"ט, מה שהקנה לה מעט עצמאות כלכלית אך, כמו אחותה, היא מעולם לא נישאה.
לאחר מות אביה ב-1805, עברו אוסטן, אחותה ואמם לסאות'המפטון, שם התגוררו עם אחיהם פרנסיס אוסטן ומשפחתו במשך חמש שנים.
הם עברו שוב ב-1809 לקוטג' בכפר צ'וטון באחוזתו של אחיהם .
ג'יין מתה בשנת 1817, ומסופר כי קסנדרה השמידה שני שלישים ממכתביה של ג'יין בשנת 1843, כמה שנים לפני מותה.
את השאר היא העבירה כמזכרות.
אוסטן המשיכה לגור בצ'וטון, בהתחלה עם אמה שנפטרה בשנת 1827.
קסנדרה חיה לבדה בקוטג' אך המשיכה לבקר חברים וקרובים.
בביקור אחד כזה אצל אחיה פרנק במרץ 1845, היא סבלה משבץ מוחי.
פרנק, שעדיין שירת בצי בגיל 71, התכונן לעזוב כדי לקבל את הפיקוד על התחנה בצפון אמריקה של הצי המלכותי ונאלץ להשאיר את אחותו הנכה בביתו ליד פורטסמות', בטיפולו של אח נוסף, הנרי.
היא מתה שם כמה ימים לאחר מכן ב-22 במרץ 1845, בגיל 72. גופתה הוחזרה לכפר הולדתה צ'וטון לקבורה בכנסיית סנט ניקולס לצד אמה.
קסנופון אוברטון פינדול היה פוליטיקאי אמריקאי מארקנסו, איש המפלגה הדמוקרטית, שכיהן כחבר הסנאט של ארקנסו בשנים 1907–1909, ומתוקף תפקידו כנשיא הסנאט, כיהן במהלך תקופה זו כמושל ארקנסו בפועל.
קסנוון אוברטון פינדול נולד בעיירה מידל גרוב שבמחוז מונרו, מיזורי.
הוא למד בקולג' המרכזי של מיזורי וב-1896 קיבל תואר במשפטים מאוניברסיטת ארקנסו.
בעת לימודיו הוא היה חבר באחוות קאפא-סיגמה.
חברים בני זמנו באחווה זו היו ג'ון אליס מרטינו, לימים מושל ארקנסו בעצמו, תומאס קלארק טרימבל השלישי, לימים שופט פדרלי, וחבר בית הנבחרים של ארצות הברית ושופט פדרלי, סמואל בילנגסלי היל.
בשנים 1902–1906 היה פינדול חבר בית הנבחרים של ארקנסו.
ב-1906 הוא התמודד ללא הצלחה על משרת התובע הכללי של ארקנסו, ומאוחר יותר באותה שנה נבחר לסנאט המדינתי של ארקנסו.
ב-11 בפברואר 1907 התפטר מושל ארקנסו ג'ון סבסטיאן ליטל מתפקידו עקב התמוטטות עצבים שסבל ממנה.
באותה עת כיהן כנשיא הסנאט ג'ון אייזק מור, שמתוקף תפקידו, על פי חוקת ארקנסו אז, החליפו בתפקיד כמושל בפועל.
במאי אותה שנה, עם סיום מושב הסנאט, נבחר פינדול כנשיא הסנאט החדש, ומתוקף תפקידו הושבע כמושל בפועל במקומו של מור.
פינדול כיהן כמושל בפועל עד 11 בינואר 1909 כאשר התפזר הסנאט.
יורשו בתפקיד היה ג'סי מרטין, שכיהן בתפקיד במשך שלושה ימים עד להשבעתו של המושל הנבחר החדש, ג'ורג' וושינגטון דונגי.
במהלך תקופת כהונתו של פינדול כמושל בפועל, הועבר חוק לאספקת מזון ותרופות לעניים, נוסד היער הלאומי אוזרק, וחוקקו חוקים כנגד אפליה בקביעת תעריפים.
לאחר תום כהונתו, היה פינדול לעורך דין פלילי ידוע בעיירה ארקנסו סיטי ובסביבתה.
קסנופון אוברטון ליטל נפטר בליטל רוק ב-2 בינואר 1935. הוא נטמן בבית הקברות רוזלון שבעיר.
על שמו קרויה העיירה פינדול שבארקנסו.
המבנה שבו שכן משרד עורכי הדין שלו בארקנסו סיטי רשום במרשם הלאומי של מקומות היסטוריים.
קסמן של אגדות ותרומתן להתפתחותו הנפשית של הילד הוא ספר משנת 1976 מאת הפסיכואנליטיקאי ברונו בטלהיים, שבו המחבר מנתח אגדות באמצעים של פסיכואנליזה פרוידיאנית.
הספר היה שנוי במחלוקת בהקשר של חשד לגנבה ספרותית.
הספר מחולק לשני חלקים עיקריים.
הראשון, "קסמים – מלוא חופניים", מתאר את מחשבותיו של בטלהיים על ערכן של אגדות עבור ילדים.
החלק השני, "בעולם האגדות", מציג קריאה פסיכואנליטית של מספר אגדות פופולריות, ביניהן:
מחזור האגדות "החתן החיה", כולל היפה והחיה, הנסיך צפרדע וכחול הזקן.
בטלהיים מציג טענה ולפיה סיפורי אגדות מסייעים לילדים לפתור בעיות קיומיות מסוימות כמו חרדת נטישה, סכסוך אדיפלי ויריבויות בין אחים.
האלימות הקיצונית והרגשות המכוערים המופיעים באגדות רבות מסייעים להסיט את מה שאולי מתרחש ממילא במוחו של הילד.
פחדים לא מציאותיים של ילד דורשים לעיתים קרובות תקוות לא מציאותיות.
יתרה מכך, לסיפור כמו "הנסיך צפרדע" יש יתרון על פני החינוך המיני המודרני, בכך שהוא מכיר בעובדה שילד עלול לחוש רתיעה כלפי מיניות, ובמקרה זה לסיפור זה תפקיד מגונן עבור הילד.
בארצות הברית, בטלהיים וקסמן של אגדות זכו בפרס בחירת המבקרים האמריקאים בשנת 1976, ובפרס הספר הלאומי בקטגוריה של מחשבה עכשווית בשנת 1977.
רוברט א' סגל כותב: "ההפרדה בין הגישה העדכנית של בטלהיים לאגדות לבין גישתו המיושנת למיתוסים היא בולטת".
הספר קסמן של אגדות צוטט כמקור השפעה ליצירות רבות שנכתבו אחריו, המספרות סיפורי אגדות במונחים של מבוגרים, כולל הסרט בובות משנת 1987, הסרט כיפה אדומה של הבמאית קתרין הארדוויק מ-2011, וסרט האימה והפנטזיה הממלכה האדומה עולה משנת 2014.
בהקדמה לספר מצהיר בטלהיים כי הוא כותב את הספר כ"מחנך ומטפל בילדים בעלי הפרעות קשות".
עם זאת, לאחר מותו, נמצא כי התעודות שלו בתחומים אלה מזויפות, לאחר שבטלהיים למד רק שלושה שיעורי מבוא בפסיכולוגיה.
דנדס קובע כי בטלהיים עסק ב"שאילה סיטונאית", הן של קטעים אקראיים והן של רעיונות מפתח, בעיקר מספרו של הושר, אך גם ממקורות אחרים.
ג'ורג', פרופסור לפולקלור באוניברסיטת UCLA, אומר: "ברור שהוא [בטלהיים] לא עשה את שיעורי הבית שלו".
הושר עצמו לא ראה בכך עניין גדול.
הוא אמר: "כולנו מבצעים גנבות ספרותיות מפעם לפעם.
לעיתים קרובות, אינני בטוח אם זה יצא מהמוח שלי או אם זה בא ממקום אחר...
אני רק שמח שאולי הייתי המשפיע של ברונו בטלהיים.
לא תמיד הסכמתי איתו אבל זה לא משנה.
ברונו בטלהיים המסכן, לא הייתי רוצה להפריע לו בשנתו הנצחית בעניין זה.
דנדס אף טען כי המאמר שלו משנת 1967 בנושא סינדרלה הועתק על ידי בטלהיים.
ג'קלין סנדרס, שהכירה את בטלהיים ומאוחר יותר כיהנה באותו תפקיד כמנהלת בית הספר האורטוגני באוניברסיטת שיקגו, הסתייגה מההאשמות של דנדס.
כבר ב-1991, השווה הלוס אנג'לס טיימס בין ניסוחו של בטלהיים ובין מה שכתב היושר: "למרות שאף פעם אסור 'להסביר' את האגדות לילד, יש חשיבות גדולה לכך שהמספר יבין את משמעותם.
גורם זה מקדם את הרגישות בבחירת הסיפורים המתאימים ביותר לשלבים שונים של התפתחות הילדים המאזינים, ולהדגשת נושאים שעשויים להיות בעלי ערך תרפויטי עבור קשיים פסיכולוגיים ספציפיים".
קסנופון פירס וילפלי היה פוליטיקאי חבר המפלגה הדמוקרטית שייצג את מדינת מיזורי בסנאט של ארצות הברית במשך חמישה חודשים בלבד ב-1918.
וילפלי נולד ב-18 במרץ 1871 ליד מקסיקו שבמיזורי, והיה בנו של ג'יימס פרנקלין וילפלי.
בצעירותו למד בבתי ספר כפריים מקומיים.
בשנת 1891 השלים את לימודיו ב-Clarksburg College, וב-1894 סיים את Central Methodist College בפאייט שבמיזורי.
לאחר מכן לימד שנה אחת במכללה, ושלוש שנים נוספות בבית הספר התיכון סדאליה (Sedalia High School).
בשנת 1899 סיים את לימודיו בפקולטה למשפטים של אוניברסיטת וושינגטון והחל לעסוק בעריכת דין בסנט לואיס יחד עם אחיו, לביוס ר.
בין השנים 1917–1918 כיהן כיו"ר ועדת הבחירות העירונית של סנט לואיס.
חבר הסנאט של ארצות הברית (1918)
בשנת 1918 מונה וילפלי כחבר הסנאט של ארצות הברית על ידי מושל מיזורי, פרדריק גרדנר, כדי להשלים את כהונתו של הסנאטור ויליאם ג'ואל סטון, שנפטר ב-14 באפריל אותה שנה.
הוא כיהן בתפקיד מ-30 באפריל ועד 5 בנובמבר, ושימש כיו"ר ועדת התערוכות התעשייתיות.
וילפלי ניסה להתמודד על מועמדות המפלגה הדמוקרטית לסנאט אך הפסיד לג'וזף פולק, שגם הוא הפסיד לאחר מכן בבחירות הכלליות לרפובליקני סלדן ספנסר.
לאחר סיום כהונתו בסנאט חזר וילפלי לסנט לואיס ועסק מחדש בעריכת דין.
בשנת 1925 נבחר לנשיא לשכת עורכי הדין של מיזורי.
הוא נפטר בסנט לואיס ב-4 במאי 1931 בגיל 60, ונקבר בבית הקברות Oak Grove.
וילפלי, היה התובע הכללי של הפיליפינים בין 1901–1906 ושופט בבית המשפט של ארצות הברית לענייני סין בין 1906–1908.
בשנת 1908 נישא קסנופון וילפלי לרוזמונד גאת'רי, אף היא מהעיר מקסיקו שבמיזורי.
הוא השתייך לכנסייה המתודיסטית הדרומית והיה חבר בלשכת הבונים החופשיים.
קסנדרה היא סדרת טלוויזיה גרמנית מסוגת דרמת מדע בדיוני־אימה מבית נטפליקס.
הסדרה נכתבה ובוימה על ידי בנימין גוטשה.
עלילת הסדרה עוסקת במשפחה העוברת לגור בבית חכם, שמתופעל על ידי עוזרת אלקטרונית בשם "קסנדרה".
הסדרה עוברת חליפות בין שנות ה־2020, זמן האירועים הנוכחיים, לבין שנות ה־60 וה־70, שמתמקדות במשפחה הקודמת שהתגוררה בבית ובסיפור הרקע של קסנדרה.
הסדרה עלתה לשירות הזרמת המדיה נטפליקס ב־6 בפברואר 2025.
קסנדרה, עוזרת ביתית אלקטרונית, שפותחה בשנות ה־70 ושולבה בבית משפחה, מתחילה לעבוד שנית כאשר משפחה אחרת עוברת לגור בבית, שהיה ריק במשך למעלה מ־50 שנים, לאחר שהמשפחה הקודמת מתה בנסיבות מסתוריות.
קסנדרה רואה עצמה כשווה וכחלק מהמשפחה וחותרת בכל האמצעים לשימור ולשיפור מעמדה.
הסדרה עלתה גלובלית לנטפליקס ב־6 בפברואר 2025.
מינה טנדר – סמירה פריל
מיכאל קלמר – דויד פריל
מארי טולה – ג'ונוֹ פריל
ג'ושוע קנטרה – פין פריל
פרנץ הרטוויג – הורסט שמיט
אליאס גרינטל – פיטר שמיט (בגיל 16/17)
מישל קוך – פיטר שמיט (בגיל 8)
מרים היימן – ניקול (אימו החורגת של סטיב)
קארן דהאמן – פראו שוורדט (המורה של ג'ונו)
נשה דמיר – קתלין (אחותה של סמירה)
אלכסנדרה פינדר – קרסטין (אמא של אמילי)
רוזיקה חיידרי – פראו מליס
לורנץ גרבו – וילהלם ארנסט (טכנאי בדיקת ה"אולטראסאונד וקטור", והשתתף בהמרת קסנדרה)
עזיזה פליטנר – לאורה ברנדט (המטפלת של סמירה)
לורנדה לינגלוף – סימון שוורץ
ניקול יוהאנווהר – מרים שווסטר
פיטר ברהאשוס – קורט פרופטנר
פרנק סולמן – ד"ר ונדלר
הסדרה בת ששת הפרקים נכתבה ובוימה על ידי בנימין גוטשה.
אמארה פאלאסיוס הייתה המפיקה בפועל והייתה גם חלק מצוות המפיקים, בשיתוף עם אווה סטדלר וכריסטיאן בקר.
חברת ההפקה היא Rat Pack הפקות.
מנהל הצילומים (סינמטוגרפר ) היה ג.
מתיו למבולי הלחין את המוזיקה.
הצילומים התקיימו בין התאריכים 7 באוגוסט 2023 עד 21 בדצמבר 2023 בקלן והסביבה.
על פי אתר Rotten Tomatoes הסדרה זכתה לדירוג של 100% מצד מבקרי הטלוויזיה ו־70% מצד הצופים.
על אף אסוציאציות אפשריות לבינה מלאכותית (AI), להליך המתואר בסדרה – דיגיטציה של תודעה אנושית, אין כל קשר ל־AI, והוא כולו בתחום המדע הבדיוני (ובאופן יותר כולל: מכונה בעלת מוּדעוּת עצמית היא בתחום המדע הבדיוני).